Immergroen ontsluit die wondere en geheime van die plantwêreld in woorde en beelde. Dave Pepler se oupa, Boy le Roux, het hom reeds kleintyd in 'n kruiwa saamgestoot veld toe. In die titel deel Pepler sy diep liefde vir plante van sy kinderjare tot nou. Hy vertel stories uit sy eie verlede, maar bring ook die kunste, ons land se geskiedenis en die wetenskap by. Die boeiende versameling oor 25 plante laat die leser met 'n sin van verwondering. Van die essays het in Visi verskyn, terwyl amper die helfte spesiaal vir die titel geskryf is. Daarmee saam is daar ook praktiese wenke oor hoe om elke plantsoort in jou eie tuin te verbou.
Immergroen Pepler, Dave 9780798150934 Sign up for our newsletter